ร่างประกาศตามพระราชบัญญัติหลักทรัพย์ฯ ที่ผ่านการพิจารณาของฝ่ายพัฒนากฎเกณฑ์ เมื่อวันที่ .................................................... CSDS เลขที่...78/2558... ครั้งที่.................. ประกาศคณะกรรมการกํากับตลาดทุนที่ ทจ. 34/2561เรื่อง การออกและเสนอขายใบสําคัญแสดงสิทธิอนุพันธ์(ฉบับที่ 8)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 35 มาตรา 67 และมาตรา 69 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ ข้อ 1 ให้เพิ่มความต่อไปนี้เป็น (3/1) และ (3/2) ของข้อ 8 แห่งประกาศคณะกรรมการกํากับตลาดทุน ที่ ทจ. 15/2553 เรื่อง การออกและเสนอขายใบสําคัญแสดงสิทธิอนุพันธ์ ลงวันที่ 1 เมษายน พ.ศ. 2553 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 32/2556 เรื่อง การออกและเสนอขายใบสําคัญแสดงสิทธิอนุพันธ์ (ฉบับที่ 4) ลงวันที่ 12 กรกฎาคม พ.ศ. 2556 "(3/1) หุ้นที่ออกโดยบริษัทต่างประเทศที่มีคุณสมบัติครบถ้วนดังนี้(ก) มีมูลค่าตลาดเฉลี่ยแต่ละไตรมาสไม่ต่ํากว่าหนึ่งหมื่นล้านบาทรวมติดต่อกันไม่น้อยกว่าสี่ไตรมาส(ข) จดทะเบียนซื้อขายในตลาดหลักทรัพย์ต่างประเทศ โดยตลาดหลักทรัพย์ต่างประเทศนั้นต้องมีลักษณะใดลักษณะหนึ่งดังนี้1. อยู่ภายใต้การกํากับดูแลของหน่วยงานที่เป็นสมาชิกสามัญของ [International Organization of Securities Commissions]( ) (IOSCO)2. เป็นสมาชิกของ World Federation of Exchanges (WFE)3. ตั้งอยู่ในประเทศกลุ่มอนุภูมิภาคลุ่มแม่น้ําโขง (Greater Mekong Subregion: GMS) (ค) มีสภาพคล่องอย่างเพียงพอ(ง) มีข้อมูลของหุ้นซึ่งผู้ลงทุนในประเทศไทยสามารถเข้าถึงได้(3/2) ดัชนีหลักทรัพย์ต่างประเทศที่มีคุณสมบัติครบถ้วนดังนี้(ก) เป็นดัชนีที่ได้รับการยอมรับอย่างแพร่หลายและพัฒนาโดยสถาบันที่มีความน่าเชื่อถือซึ่งทําหน้าที่ได้อย่างอิสระจากผู้ขออนุญาต ทั้งนี้ หากปรากฏว่าสถาบันดังกล่าวเป็นบริษัทในเครือของผู้ขออนุญาต ผู้ขออนุญาตนั้นต้องจัดให้มีมาตรการป้องกันความขัดแย้งทางผลประโยชน์อย่างมีประสิทธิภาพด้วย(ข) มีองค์ประกอบของดัชนีเป็นหุ้นที่ออกโดยบริษัทต่างประเทศซึ่งมีคุณสมบัติเป็นไปตาม (3/1) (ข) (ค) มีการกําหนดวิธีการคํานวณดัชนีไว้อย่างชัดเจน และมีการระบุถึงแหล่งข้อมูลของหุ้นอ้างอิงที่นํามาใช้ในการคํานวณ รวมถึงมีการคํานวณดัชนีให้เป็นปัจจุบันตามความเหมาะสมของหุ้นอ้างอิงซึ่งเป็นองค์ประกอบของดัชนี ทั้งนี้ หุ้นอ้างอิงดังกล่าวต้องมีการเคลื่อนไหวตามสภาวะตลาดอย่างเป็นอิสระด้วย(ง) มีการแสดงดัชนีนั้น ๆ อย่างต่อเนื่องเป็นประจําทุกวันทําการผ่านสื่อที่มีการเสนอข้อมูลอย่างทันเหตุการณ์"ข้อ 2 ให้เพิ่มความต่อไปนี้เป็นข้อ 22/1 แห่งประกาศคณะกรรมการกํากับตลาดทุน ที่ ทจ. 15/2553 เรื่อง การออกและเสนอขายใบสําคัญแสดงสิทธิอนุพันธ์ ลงวันที่ 1 เมษายน พ.ศ. 2553 "ข้อ 22/1 ผู้ได้รับอนุญาตต้องจัดให้มีการเปิดเผยข้อมูลเปรียบเทียบค่าความผันผวนแฝง (implied volatility) ของใบสําคัญแสดงสิทธิอนุพันธ์ที่ได้รับอนุญาต กับค่าความผันผวนในอดีต (historical volatility) ของหลักทรัพย์อ้างอิง ไว้บนเว็บไซต์ของผู้ได้รับอนุญาตเป็นรายวันอย่างต่อเนื่องตลอดอายุของใบสําคัญแสดงสิทธิอนุพันธ์ ทั้งนี้ วิธีการเปิดเผยข้อมูลดังกล่าวให้เป็นไปตามแนวทางที่กําหนดไว้บนเว็บไซต์ของสํานักงาน"ข้อ 3 ให้ยกเลิกความในข้อ 39 แห่งประกาศคณะกรรมการกํากับตลาดทุน ที่ ทจ. 15/2553 เรื่อง การออกและเสนอขายใบสําคัญแสดงสิทธิอนุพันธ์ ลงวันที่ 1 เมษายน พ.ศ. 2553 และให้ใช้ความต่อไปนี้แทน"ข้อ 39 ให้นําข้อกําหนดตามข้อ 22/1 ข้อ 23 ข้อ 24 และข้อ 25 มาใช้บังคับกับการเสนอขายใบสําคัญแสดงสิทธิอนุพันธ์ที่ออกใหม่ตามหมวดนี้ด้วย"ข้อ 4 ให้ยกเลิกแบบ 69-DW-full และแบบ 69-DW-short ท้ายประกาศคณะกรรมการกํากับตลาดทุน ที่ ทจ. 15/2553 เรื่อง การออกและเสนอขายใบสําคัญแสดงสิทธิอนุพันธ์ ลงวันที่ 1 เมษายน พ.ศ. 2553 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 26/2561 เรื่อง การออกและเสนอขายใบสําคัญแสดงสิทธิอนุพันธ์ (ฉบับที่ 7) ลงวันที่ 19 กุมภาพันธ์ พ.ศ. 2561 และให้ใช้แบบ 69-DW-full และแบบ 69-DW-short ท้ายประกาศนี้แทนข้อ 5 ประกาศนี้ให้ใช้บังคับตั้งแต่วันที่ 6 ตุลาคม พ.ศ. 2561 เป็นต้นไป ประกาศ ณ วันที่ 5 เมษายน พ.ศ. 2561 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน